ອາເຈັນຕີນາ ສະຫລອງ ພະສັນຕະປາປາ ອົງໃໝ່ (ວີດິໂອກັບສະໄລດ໌) 
ປະຊາຊົນໄດ້ພາກັນ ໄປເຕົ້າໂຮມກັນ ຢູ່ຕາມຖະໜົນຫົນທາງສາຍຕ່າງໆ ນອກພະວິຫານນະຄອນ Buenos Aires ໂດຍໄດ້ໂບກທຸງອາເຈັນຕີນາ ແລະທຸງວັງວາຕິກັນ.
ການສະເຫລີມສະຫລອງຢູ່ນະຄອນຫລວງ Buenos Aires ລຸນຫຼັງທີ່ໄດ້ມີ ການເລືອກເອົາພະກາດີນານ Jorge Bergoglio ຂອງອາເຈັນຕີນາໃຫ້ເປັນຜູ້ນໍາຂອງສາສະໜາ ໂຣມັນຄາໂຕລິກຄົນໃໝ່ນັ້ນ ໄດ້ແກ່ຍາວໄປຈົນຮອດກາງຄືນ ຂອງວັນພຸດວານນີ້ ປະຊາຊົນໄດ້ພາກັນໄປເຕົ້າໂຮມກັນ ຢູ່ຕາມຖະໜົນຫົນທາງສາຍຕ່າງໆ ນອກພະວິ ຫານນະຄອນ Buenos Aires ໂດຍໄດ້ໂບກທຸງອາເຈັນຕີນາ ແລະທຸງວັງວາຕິກັນ ໃນຂະນະທີ່ ພວກເຂົາ ເຈົ້າພາກັນສະແດງຄວາມຊື່ນຊົມຍິນດີນັ້ນ ປະທານາທິບໍດີ ອາເຈັນຕີນາ ທ່ານນາງ Cristina Fernandez ໄດ້ສັນລະເສີນການ ເລືອກເອົາ ພະກາດີນານ Bergoglio ໃຫ້ເປັນພະສັນຕະປາປາ ໂດຍໄດ້ກ່າວວ່າ ການ ຕັດສິນໃຈຂອງພະອົງຮັບເອົາຊື່ Francis ຫຼື Fran-cisco ໃນພາສາສະເປນນັ້ນ ແມ່ນ ເປັນສັນຍາລັກ ສະແດງໃຫ້ເຫັນເຖິງທິດທາງທີ່ພະອົງຢາກຈະນໍາພາສາສະໜາໄປສູ່ ທ່ານນາງກ່າວວ່າ: